એનડીએ સરકાર રાજ્યપાલ તરફ પોતાના આકરા વલણને લઇને ચર્ચાનું કેન્દ્ર બનેલી છે. ઉત્તર પ્રદેશના રાજ્યપાલ બીએલ જોશી અને છત્તીસગઢના રાજ્યપાલ શેખર દત્તે પોતાનું રાજીનામું આપ્યા બાદ હવે બીજા રાજ્યપાલોના નામ પર તલવાર લટકતી જોવા મળી રહી છે. તેમાંથી કર્ણાટકના ગર્વનર એચ આર ભારદ્વાજ, ગુજરાતની કમલા બેનીવાલ, પંજાબના શિવરાજ પાટિલ, અસમના જે બી પટનાયક, પશ્વિમ બંગાળના રાજ્યપાલ એમ કે નારાયણન, રાજસ્થાનના માર્ગેરેટ અલ્વા અને નાગાલેંડના રાજ્યપાલ અશ્વિની કુમારના નામ મુખ્ય ગણવામાં આવે છે.